钦定古今图书集成/明伦汇编/闺媛典/第218卷 > 林楚八妻傅氏
## 钦定古今图书集成/明伦汇编/闺媛典/第218卷 > 林楚八妻傅氏

按《泸溪县志》：“傅氏，林楚八妻。年十七于归，甫二期生
子，数月夫丧，哀毁骨立，几欲身殉。念藐孤无依，矢志
自守，屏处一室，莫窥其面。偶归宁，值母家演剧，氏深
避不出。或欲夺其志，剪发以示靡他，未已，引绳将自
缢，侍婢觉救，乃得终。守子早亡，遗三孙茕茕无托，赖
氏抚之成立。孀居五十馀载，年七十三卒。”